Δήμος Καλάμου Αττικής

Ο Δήμος Καλάμου ήταν δήμος της ανατολικής Αττικής ο οποίος συστάθηκε την 1η Μαρτίου του 2007 και διατηρήθηκε μέχρι και τις 31 Δεκεμβρίου του 2010 οπότε και καταργήθηκε με την εφαρμογή του προγράμματος Καλλικράτης. Προήλθε από αναγνώριση της παλαιότερης κοινότητας Καλάμου, που λειτούργησε στο διάστημα 1912-2007, σε δήμο. Βρισκόταν στο βορειοανατολικό τμήμα της Αττικής και συνόρευε με τις κοινότητες Μαρκοπούλου Ωρωπού, Καπανδριτίου και Βαρνάβα. Αποτελούταν από ένα κοινοτικό διαμέρισμα, καταλάμβανε έκταση 44,8 τ.χλμ. και ο πληθυσμός του σύμφωνα με την απογραφή του 2001 ήταν 5.468 κάτοικοι. Έδρα του ήταν ο Κάλαμος Αττικής.

Διαίρεση
Ο δήμος περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2011):
 ο Κάλαμος [ 1.824 ]  
 ο Βλαστός
 οι Άγιοι Απόστολοι [ 1.904 ]

Ιστορική εξέλιξη της Κοινότητας
Ο δήμος Καλάμου δημιουργήθηκε το 2007 όταν η μέχρι τότε κοινότητα Καλάμου αναγνωρίστηκε σε δήμο. Η κοινότητα Καλάμου είχε συσταθεί το 1912 μετά την διάσπαση του τότε διευρυμένου δήμου Ωρωπίων. Διατηρήθηκε αμετάβλητη μέχρι την αναγνωρισή της σε δήμο το 2007. Ο δήμος Καλάμου καταργήθηκε με την εφαρμογή του σχεδίου Καλλικράτης την 1η Ιανουαρίου του 2011 οπότε και συνενώθηκε στον νέο δήμο Ωρωπού.Διοικητικές Μεταβολές των ΟΤΑ, Κοινότητα Καλάμου
  Πρόεδροι της Κοινότητας Καλάμου
Πρόεδρος της Κοινότητας Θητεία ΣημειώσειςΠαναγιώτης Μπουγιατιώτης 1979-1982Χρήστος Παπαπέτρου1983-1986Κωνσταντίνος Καραντάνος 1987-1994Χρήστος Παπαπέτρου 1995-2006
  Δήμαρχοι Καλάμου
Δήμαρχος Θητεία ΣημειώσειςΠαναγιώτης Λίτσας 2007-2010 

Παραπομπές

Κατηγορία:Δήμοι και Κοινότητες της Αττικής